Ayodhya Case : राजीव धवन ने कहा, जमात-ए-उलेमा ने मेरे खराब स्वास्थ्य के बारे में झूठ बोला  
अयोध्या केस में मुस्लिम पक्षकारों ने राजीव धवन को बर्खास्त कर दिया
कहा-वे क्लाइंट हैं, उनका अधिकार है कि वे मुझे रखें या न रखें
अभी तो देखना होगा कि कोर्ट रिव्यू पिटीशन स्वीकार करता है या नहीं
धवन ने कहा कि ''मैंने हफ्ते भर रिव्यू पिटीशन का ड्राफ्ट तैयार करने में लगाया. जो रिव्यू पिटीशन इन्होंने कल फाइल किया है वो मेरा ही तैयार किया हुआ है. सोमवार की डेडलाइन भी पूरी की. वे क्लाइंट हैं, उनका अधिकार है कि वे मुझे रखें या न रखें. मैं एक बड़े कारण से जुड़ा हुआ था और रहूंगा.''
राजीव धवन ने जफरयाब जिलानी की आल इंडिया मुस्लिम पर्सनल लॉ बोर्ड के लिए पेश होने की अपील पर कहा कि ''मैं जफरयाब जिलानी की बहुत इज्जत करता हूं. पर मैं मुस्लिम पक्ष को बांटना नहीं चाहता. एक पक्ष मुझे चाहता है और एक नहीं. मैं बंटवारा नहीं चाहता.''
उन्होंने कहा कि ''अभी तो देखना होगा कि सुप्रीम कोर्ट रिव्यू पिटीशन स्वीकार करता है या नहीं. मैंने अब अपने आपको दूर कर लिया है. अगर रिव्यू पिटीशन मंजूर होगी तो मुझे लगता है कि मुस्लिम पक्ष तब एक होगा.''